கேள்வி: இராசசுதான் சர்வதேச நாட்டுப்புறக் கலைத் திருவிழா - 2013 ஆம் ஆண்டு நிகழ்வு பற்றி விளக்கவும்.
பதில்: 2013 ஆம் ஆண்டு கலை விழாவில் கருப்பொருள் மெஹ்ரன்கர் கோட்டையின் பண்டைய வரலாறற்றை மையமாகக் கொண்டமைந்தது. டைம் (இதழ்) இந்தக் கோட்டையை ஆசியாவின் சிறந்த கோட்டையாக தேர்வு செய்தது. இந்த ஆண்டின் சிறப்பு நிகழ்ச்சிகளில் ஆப்கானிஸ்தான் ரூபாப் வாத்தியக் கலைஞர் தாவூத் கான் சடோசாய் கலந்து கொண்டார். மேலும் மார்வாரின் மங்கானியாரின் கலாச்சாரம் பற்றிய அமர்வுகள், தில்ஷாத் கானுடன் ராஜஸ்தானிய கலைஞர்கள் மற்றும் மனு சாவோ ஆகியவை அடங்கும். ராஜஸ்தானி, நோர்டிக், பிரித்தானிய, மேற்கு ஆசிய மற்றும் ஆஸ்திரேலிய கலைஞர்களிடையேயான பக்தி இசை நிகழ்ச்சிகள் மற்றும் கூட்டு இசை நிகழ்வுகள் முதல், ஆவணப்படத் திரையிடல்கள் வரை, விழாவில் பலவிதமான நிகழ்ச்சிகள் நிகழ்த்தப்பட்டன. ஜாஸ் பாடகரான ஜெப் லாங் மற்றும் கிடார் இசைக்கலைஞரான ஆசின் லங்கா, தபேலா இசைக்கலைஞரான பாபி சிங் மற்றும் கர்த்தால் இசைக்கலைஞர் பங்கார் மங்கானியார் ஆகியோரைக் கொண்டு ஒரு இசைக்கதம்ப நிகழ்ச்சி போன்றவையும் நடத்தப்பட்டன. மேலும், 'ஜகாஜி மியூசிக்' மற்றும் 'பைதேசியா இன் பாம்பே' என்ற இரண்டு குறு ஆவணத்திரைப்படங்களும் திரையிடப்பட்டன.